Bush-doodsberig per ongeluk gepubliseer | Nuus24
Bush-doodsberig per ongeluk gepubliseer
Berlyn – Duitsland se gerespekteerde weeklikse tydskrif Der Spiegel het per ongeluk 'n doodsberig van oudpres. George H.W. Bush gepubliseer. Die onvoltooide berig het Sondag vir enkele minute op die publikasie se webtuiste verskyn voordat dit verwyder is.Die tydskrif se New York-korrespondent, Marc Pitzke, het die oudpresident as 'n "kleurlose politikus" beskryf, wie se beeld slegs verbeter het toe dit later met sy seun, George W. Bush, se presidensie vergelyk is. Bush sr. (88) is op 23 November vir 'n brongitisverwante hoes in die hospitaal opgeneem. Hy is 'n maand later na die intensiewesorgeenheid geskuif nadat hy koorsig geraak het. 'n Familiewoordvoerder sê die oudpresident is die naweek na 'n gewone hospitaalkamer geskuif nadat sy toestand verbeter het.Volg Nuus24 op Twitter